Što zamjera svom protukandidatu Zoranu Milanoviću, kako će voditi SDP ukoliko pobijedi na predstojećim unutarstranačkim izborima te kako gleda na Vladu Tihomira Oreškovića samo su neke od tema kojih se u emisiji Nedjeljom u 2 dotakao Zlatko Komadina.

Na upit nije li broj prikupljenih potpisa za kandidaturu već dovoljan plus Milanoviću Komadina je odgovorio da je infrastruktura stranke sklona predsjedniku stranke.

-Logično je da se više skupljaju oko aktualnog predsjednika nego oko kandidata. No to je samo verifikacija kandidature. Siguran sam da su svi koji su potpisali za mene potpisali i za Milanovića, obratno nisam siguran- kazao je Komadina.

Kandidat za predsjednika SDP-a osvrnuo se i na oštru retoriku predsjednika stranke Zorana Milanovića.

-Vjerujem da to nije način na koji se treba vodit politika. Kakve poruke šaljemo mladim ljudima? Mi smo plašili publiku, naše birače s crnim vragovima. Lustracije, militarizacije. S druge strane crveni vragovi truju društvo ustašama i partizanima. To nije retorika kojom ćemo povećati popularnost. Stvorili smo protestne glasove i zato su rezultati takvi kakvi su- smatra Komadina koji smatra da je HDZ-ova retorika puno lošija za društvo od SDP-ove.

-Naša službena retorika nije djelidba. HDZ-ova je- naglasio je Komadina. Priznao je i da nije zadovoljan načinom na koji je predsjednica sastavila Vladu, ali i njenom retorikom.

-Predsjednica Kolinda Grabar-Kitarović mora shvatiti da je predsjednik institucija i mora pripaziti na retoriku- smatra Komadina.

Iako svog protukanidata nije htio komenitrati,Komadina je istaknu neke prednosti koje ga izdižu iznad Milanovića.

-Okupljam ljude, tolerantan sam, nisam izbacivao ljude i raspuštao. Nisam za načelo s one strane istoka 'ubi ga teška reč', nisam siguran da je takva retorika dobra. Ipak, ponekad se mora odgovoriti na HDZ-ovu retoriku- ističe Komadina koji samouvjereno korača prema pobjedi za šefa stranke SDP-a.

U slučaju da pobjedi i postane predsjednik stranke mjesta u stranic za Milanovića će uvijek biti.

-Ako dobijem povjerenje Milanović će biti u SDP-u ako to želi, ako ne želi bit će saborski zastupnik.No ako izađe iz stranke to znači da se ne zalaže za socijaldemokraciju. Ako on pobjedi ja više neću biti potpredsjednik stranke nego župan- najavio je Komadina koji je spreman surađivati s Milanovićevim pobornicima ako te ljude izabere stranačka konvencija.

U emisiji se Komadina osvrnuo i na izbacivanje Aleksandre Kolarić iz SDP-a.

-Ja je ne bi izbacio, ne bi ni predložio. Na predsjedništvu smo bili protiv toga - rekao je Komadina.

Kad je riječ o aktualnoj Vladi, Komadina smatra da u njoj glavnu riječ vodi Karamarko. -Most ne da HDZ-u da radi sve što hoće, oni bi sve što im padne napamet- kazao je Komadina i naglasio da bi bilo bolje za Domoljubnu koaliciju i Most da se rastave nego sastave.

-Dobro je da HDZ ima uteg, ali i nije dobro da Most ne zna što hoće - neka vrate mandat.Još ih se mjesec, dva može pretrpit, ali nakon toga neka vrate mandat i idemo na nove izbore- kazao je Komadina.

Naglasio je kako je antifašizam temeljna ideja ovog društva te da se svi političari moraju deklarirati kao antifašisti - pa i HSP. Dobrom idejom smatra da se ravnatelj HRT-a bira dvotrećinskom većinom. Karamarku je poručio da ne priča o lustraciji, jer će izgubiti HDZ.

Smatra i da SDP nije odgovoran za komunističke zločine.

- Nijedan se zločin ne može opravdati, ali krivnja je uvijek individualna. Mi smo sasvim nova stranka. Mi smo sljednici pozitivnih tekovina, a ne komunističkih zločina. Što bi se SDP ispričavao za zločine. Mi smo i sami osudili negativno što je bilo. Što imam ja s time - odgovorio je Komadina na pitanje bi li se osobno ispričao za komunističke zločine da preuzme stranku, ali i dodao da mu nije problem ispričati se. Također je više puta ponovio da je antifašizam temelj i najveća vrijednost Hrvatske.

U slučaju da postane predsjednik SDP-a istaknuo je koji bi mu bili prvi potezi.- Decentralizacija i demokratizacija stranke. Preferencijalno glasovanje. HDZ je imao izbore aklamacijom, sjetite se izbora Jadranke Kosor. U Hrvatskoj imamo deficite demokracije u svim strankama.

Žali što su neki poznati kadrovi napustili SDP, ali ne vjeruje da će se vratiti. - Teško da će se Mirela Holy i Slavko Linić vratiti u SDP, ali to su njihove stvari. Tko se želi vratiti sam o tome treba odlučiti ne moja. Žao mi je što su mnogi napustili stranku.

Odbacuje potencijalne zdravstvene probleme, koji su između ostalog ubrzali njegov odlazak s ministarske pozicije.- Što bih se ja kandidatirao da bih otišao. Nemam fatalnu bolest. Fatalno sam zaljubljen u SDP. SDP je pola mog života- zaključio je Komadina.

>>Komadina o Bernardiću: Stranačkih sankcija nema, usmeno će sigurno dobiti ukor

>>Zlatko Komadina: Zvone Mršić sigurno može biti premijer, može i Picula, a može i Komadina